રાજ્ય અને કેન્દ્ર સરકારના કેટલાક અધિકારીઓ નિયમોનુસાર મુખ્ય મથક રહેતા હોતા નથી અને અપડાઉન કરતા હોય છે. આવું કરવામાં તેઓ તેમના આસિસ્ટન્ટો અને તાબાના કર્મચારીઓ સાથે 'સેટીંગ' કરીને ગુટલી પણ મારી લેતા હોય છે, ઘણાં વધુ હિંમતવાળા અધિકારીઓ તો વિકલી અપડાઉન કરતા હોય છે, મતલબ કે અઠવાડિયામાં એક-બે વખત જ નોકરી પર આવીને આખા સપ્તાહની હાજરી બતાવી દેતા હોય છે. આ જ કારણે ઘણી વખત તાબા હેઠળનો સ્ટાફ પણ બેફામ બનીને ભ્રષ્ટ, બેદરકાર કે અનિયમિત થઈ જતો હોય છે.